**ПРОТОКОЛ № 36**

Днес, 27.10.2021 г. от 17:30 часа, на пл. „ Възраждане” № 1, партер, се проведе заседание на ОИК- Котел, назначена с решение № - 823-МИ от 27.08.2019 год. на ЦИК

Заседанието се откри от председателя на ОИК Цветомира Кънева в 17:30 часа.

На заседанието присъстват 13 членове на ОИК, съгласно присъствен лист, налице е кворум и комисията може да заседава и взема решения.

Пристъпи се към докладване на дневния ред:

Заседанието да се проведе при следния ДНЕВЕН РЕД:

1. Констатиране на явна техническа грешка при пренасяне на данните от справка класиране според преференции в Решение №154 от 28.10.2019г. на ОИК – Котел и вземане на решение за отстраняването й.
2. Решение относно предсрочно прекратяване на пълномощията на Хасан Мустафов Мехмедов – обявен за избран общински съветник от Движение за права и свободи-ДПС и обявяване на следващият кандидат за общински съветник в листата на Движение за права и свободи -ДПС.
3. Други.

**Проектът беше подложен на поименно гласуване.**

|  |  |
| --- | --- |
| **РЕЗУЛТАТ ОТ ПОИМЕННО**  **ГЛАСУВАНЕ** | **ГЛАСУВАЛ**  **ЗА/ПРОТИВ/ОТСЪСТВА** |
| **Цветомира Иванова Кънева** | **„ЗА”** |
| **Радосвета Стефанова Кичукова** | **„ЗА”** |
| **Фатме Хюсеинова Башева** | **„ЗА”** |
| **Събина Георгиева Георгиева** | **„ЗА”** |
| **Радостина Жечева Кънева** | **„ЗА”** |
| **Яница Георгиева Каранашева** | **„ЗА”** |
| **Пенка Костадинова Андонова** | **„ЗА”** |
| **Иванка Стоянова Вълчева** | **„ЗА”** |
| **Мария Радославова Стоянова** | **„ЗА”** |
| **Стефан Димитров Стефанов** | **„ЗА”** |
| **Димитър Любозаров Въндев** | **„ЗА”** |
| **Здравка Любенова Русева** | **„ЗА”** |
| **Красимира Станева Иванова** | **„ЗА”** |

Дневният ред се прие от ОИК с мнозинство от 13 гласа “ЗА” и 0 „против“.

По т.1 от дневния ред: председателят на комисията прочете проект на решение - Констатиране на явна техническа грешка при пренасяне на данните от справка класиране според преференции в Решение №154 от 28.10.2019г. на ОИК – Котел и вземане на решение за отстраняването й.

Г-жа Цветомира Кънева уведоми ОИК, че при поискване на Справка за класиране според преференциите от Секретаря на Общинската избирателна комисия – Събина Георгиева, която справка е издадена от „Информационно обслужване“ АД и се съхранява от ОИК от проведените на 27 октомври 2019г. избори за общински съветници и за кметове е констатирала несъответствие в два от списъците изразяващо се в разминаване на редовете при пренасяне на Microsoft Exsel таблици в документ на Microsoft Word при качване на Решение №154 от 28.10.2019г. на страницата на ОИК-Котел.

Моля, колеги да разгледате каченото решение, както и официалната справка от „Информационн обслужване“ АД и да изразите мнение по казуса.

След обсъждане и извършени няколко проверки, всички членове на ОИК се увериха и констатирана техническата грешка, която се изразява с несъответствие при пренасяне на Exsel в Word. Обсъдено бе от членовете на комисията, че допуснатата техническа грешка не засяга правата на Общинските съветници спрямо избора им за такива, тъй като Протоколите на комисията са верни и данни за несъответствие в тях не се откриха. Предвид това, ОИК – Котел на основание чл.87, ал.1, т.1 във връзка с чл.86 от ИК

**След проведено гласуване и съответно гласували «ЗА» - 13 и «ПРОТИВ» - 0, ОИК - Котел взе следното решение**:

РЕШЕНИЕ №205

1. Допуска и изменя Решение №154 от 28.10.2019г. в частта касаеща нанесените данни в таблицата след текста на т.2 от същото за Списък А и Списък Б, касаеща Кандидат №55 Движение за права и свободи – ДПС и Кандидат №56 БСП за България, като нанася на страницата на ОИК-Котел коректните данни, както и сканирано копие на Справката от „Информационно обслужване“ АД, като Решение №154 от 28.10.2019г. в изменената част придобива следния вид:

|  |  |  |  |  |  |
| --- | --- | --- | --- | --- | --- |
| 55. | Движение за права и свободи - ДПС | 1. | Владимир Николов Мартинов | А | 366 |
| 2. | Хасан Мустафов Мехмедов | А | 92 |
| 3. | Ширин Ахмед Балканлъ | А | 73 |
| 4. | Кемал Джемал Кьойбаши | Б | 57 |
| 5. | Хюсеин Хамзов Дурасов | Б | 55 |
| 6. | Хюсеин Мехмедалиев Моллов | Б | 44 |
| 7. | Хасан Хюсеинов Алиев | Б | 6 |
| 8. | Джахит Мустафа Кобак | Б | 63 |
| 9. | Себел Мустафова Юсеинова | Б | 62 |
| 10. | Иван Николаев Димитров | Б | 12 |
| 11. | Мъстън Алиев Муртазов | Б | 53 |
| 12. | Анка Георгиева Сивова | Б | 7 |
| 13. | Кольо Колев Мусараков | Б | 13 |
| 14. | Шюкри Ибрямов Шюкриев | Б | 5 |
| 15. | Хабил Мустафов Алиосманов | Б | 26 |
| 56. | БСП ЗА БЪЛГАРИЯ | 1. | Георги Костов Дедов | А | 325 |
| 2. | Иво Филипов Костов | А | 67 |
| 3. | Стефан Йовев Джумалиев | Б | 13 |
| 4. | Илка Рангелова Русева | Б | 14 |
| 5. | Хасан Хамза Топчу | Б | 26 |
| 6. | Иван Иванов Русков | Б | 8 |
| 7. | Мария Красимирова Маринова | Б | 14 |
| 8. | Альоша Борисов Ангелов | Б | 3 |
| 9. | Васил Георгиев Рещов | Б | 11 |
| 10. | Катя Василева Гочева | Б | 0 |
| 11. | Жечка Цонева Кръстева | Б | 20 |

Решението подлежи на обжалване пред Централната избирателна комисия в срок до 3 дни от обявяването му, на основание чл. 88, ал. 1 от ИК.

По т.2 от дневния ред: председателят на комисията прочете проект на решение - Решение относно предсрочно прекратяване на пълномощията на Хасан Мустафов Мехмедов – обявен за избран общински съветник от Движение за права и свободи-ДПС и обявяване на следващият кандидат за общински съветник в листата на Движение за права и свободи -ДПС.

Г-жа Цветомира Кънева уведоми ОИК за постъпило чрез Председателя на Общински съвет – гр.Котел заявление с вх.№ 141/25.10.2021г. по описа на ОИК – Котел от Хасан Мустафов Мехмедов общински съветник в Общински съвет – Котел от листата на Движение за права и свободи-ДПС по силата на Решение № 154 - от 28.10.2019 г. на ОИК – Котел. Същия заявява, че на основание чл.30, ал.4 т.3 от ЗМСМА желае предсрочно прекратяване пълномощията му на общински съветник.

Съгласно чл. 30, ал. 4, т. 3 от Закона за местното самоуправление и местната администрация, пълномощията на общинския съветник се прекратяват предсрочно при подаване на оставка чрез председателя на общинския съвет до общинската избирателна комисия, а чл. 7 на същата разпоредба гласи, че в три дневен срок от получаване на справката и документите, удостоверяващи обстоятелствата по ал. 4, т. 1, 2, 3, 4, 7, 8, 9, 11, 12 и 13, общинската избирателна комисия обявява за избран за общински съветник следващия в листата кандидат. Аргумент – чл. 87, ал. 1, т. 24 от Изборния кодекс. С оглед изложеното са налице предпоставките по чл. 458 от Изборния кодекс /ИК/ във вр. с чл. 30, ал. 4, т. 3 от ЗМСМА за предсрочно прекратяване на пълномощията на Хасан Мустафов Мехмедов, като общински съветник от листата на Движение за права и свободи - ДПС, поради подаване на оставка чрез председателя на общинския съвет до общинската избирателна комисия. За пълнота следва да се посочи, че оставката представлява доброволен едностранен акт изхождащ от носителя на правото, отправено до съответния компетентен орган. При наличието на изявление, Общинската избирателна комисия при постановяване на акта си, следва да се съобрази със същото. В хипотезата на т. 3 на чл. 30, ал. 4 от ЗМСМА, за избрания за общински съветник, не съществува никакво задължение за представянето на каквито и да било други доказателства и мотиви за освобождаването му от това качество, освен да депозира оставката си, което в случая е сторено, чрез подадената от него молба.За ОИК съгласно разпоредбата на ал. 7 на чл. 30 от ЗМСМА възниква задължение за обявяване за избран за общински съветник следващия в листата, в тридневен срок от постъпване на документите удостоверяващи обстоятелствата по т. 3 на чл. 30, ал. 4 от ЗМСМА.

С оглед на изложеното, ОИК - Котел следва да се произнесе с решение, с което да прекрати пълномощията на Хасан Мустафов Мехмедов, като общински съветник предсрочно и да обяви за избран следващия кандидат за общински съветник от листата, от която същия е бил избран.

На основание чл. 458, ал. 1 и чл. 454, ал. 2 и ал. 3 от Изборния кодекс във вр. с чл. 30, ал. 4, т. 3 от ЗМСМА, ОИК - Котел следва да обяви за общински съветник следващия кандидат от листата на кандидатите за общински съветници от Движение за права и свободи - ДПС, а именно: ДЖАХИТ МУСТАФА КОБАК с 63 (шестдесет и три) действителни преференции.

След като констатира, че са налице предпоставките на чл.453 и чл.454, ал.6 във вр. с чл.458, ал.1 от ИК, чл.30, ал.7 от ЗМСМА и Решение №1685-МИ от 20.11.2019 г. на ЦИК, Общинската избирателна комисия в Община Котел,

**След проведено гласуване и съответно гласували «ЗА» - 13 и «ПРОТИВ» - 0, ОИК - Котел взе следното решение**:

РЕШЕНИЕ №206

1. ПРЕДСРОЧНО ПРЕКРАТЯВА пълномощията на Хасан Мустафов Мехмедов, ЕГН \*\*\*\*\*\*\*\*\*\*\*, като общински съветник от листата на Движение за права и свободи - ДПС, поради подаването му на оставка чрез председателя на общинския съвет до общинската избирателна комисия.

2. ОБЯВЯВА за общински съветник, следващият кандидат от листата на кандидатите за общински съветници на Движение за права и свободи - ДПС за изборите за общински съветници и за кметове от 27.10.2019 година, а именно: ДЖАХИТ МУСТАФА КОБАК,ЕГН \*\*\*\*\*\*\*\*\*\*\*, мандат 2019-2023 година.

3. **АНУЛИРА** Удостоверение за избран общински съветник издадено на Хасан Мустафов Мехмедов и **ИЗДАВА** Удостоверение на новоизбрания общински съветник /Приложение 98-МИ/ от изборните книжа.

Неразделна част от настоящето решение е молба с 141/25.10.2021г. по описа на ОИК – Котел от Хасан Мустафов Мехмедов.

Препис от решението да се изпрати на Председателя на Общински съвет Котел в тридневен срок от влизането му в сила.

Указва на Председателя на Общински съвет Котел да уведоми ОИК - Котел за датата на заседанието на съвета, в което обявения общински съветник ще положи клетва.

Препис от решението да се изложи на информационното табло на Общинската избирателна комисия Котел и да се публикува на интернет страницата.

Решението подлежи на обжалване по реда на чл. 459 от ИК. Жалбата се подава в 7- дневен срок от обявяването му, чрез ОИК Котел пред Административен съд Сливен.

Решението на ОИК подлежи на предварително изпълнение. В случай на оспорване на решението, жалбата не спира изпълнението му, освен ако съдът постанови друго – аргумент чл. 459, ал. 4 от Изборния кодекс.

По т.3. от дневния ред – не постъпиха въпроси за обсъждане.

След изчерпване на дневния ред, заседанието на ОИК – Котел бе закрито от председателя на комисията.

**ПРЕДСЕДАТЕЛ:** /п/.....................  
/Цветомира Кънева/

**СЕКРЕТАР:** /п/........................  
/Събина Георгиева/